# ANTIČNA KNJIŽEVNOST

## STAROGRŠKA KNJIŽEVNOST

ZAČETEK: 8. stoletje BC

KONEC: 4. stoletje AD

Starogrško književnost delimo na:

1. **Arhaično ali predklasično** (8. – 5. stol. BC)

Takrat se razvijeta predvsem lirika in epika.

1. **Klasično ali atiško obdobje** (5. – 4. stol. BC)

Razvije se predvsem dramatika.

1. **Helenistično obdobje** (4. stol. BC – 4. stol. AD)

### GRŠKO GLEDALIŠČE

1. *Iz česa se rodi drama?*

Rodi se iz verskega rituala, ki je bil namenjen bogu Dionizu. Rečemo mu tudi Dionizev kult.

1. *V kateri čas bi postavil začetek tragedije?*

V Atene ob vznožje akropole.

1. *Kdaj pride do največjega razcveta drame?*

V 6. stoletju BC.

1. *Naštej tri najpomembnejše grške dramatike.*

Ajshil (uvede dva igralca), Sofoklej (uvede tri igralce in razširi zbor), Evridip.

1. *Kdo je bil Tespis?*

Bil je prvi, ki je stopil iz zbora leta 534 BC in uprizoril tragedijo. Bil je igralec.

1. *Kaj izvemo o bogovih v stari Grčiji?*

Niso bili abstraktni. Živeli so na Olimpu. Poleg božanskih lastnosti so imeli tudi človeške. Lahko so odločali o usodi ljudi. Dioniz je bil bog gledališča.

1. *Iz česa izvira beseda ditiramb?*

Pomeni dvakrat rojen. To je hvalnica bogu Dionizu. Gre za glasbeno-plesno prireditev.

1. *Kakšni so bili igralci v grškem gledališču?*

Igrali so samo moški. Lahko so igrali več vlog v eni igri. Imeli so maske, oblečeni pa so bili v halje dolge do tal. Izražali so se z gibi telesa. Poleg tega da so govorili so tudi plesali in peli. Če so igralci dobro odigrali svojo vlogo so bili nagrajeni, sicer pa izžvižgani. Imeli so privilegiran položaj v družbi in bili so oproščeni plačevanja davkov. Bili so deležni velike slave in časti. Maske so nosili zato, da so lažje spremenili identiteto. S pomočjo maske naj bi igralec lažje stopil iz sebe, se sebi odrekel.

### SOFOKLEJ: Antigona

**TRAGIČNI JUNAK**

Tragični junak ni idealiziran, ampak je realističen. Po Aristotelu je glavna značajska lastnost junaka, ki grško tragedijo sploh še omogoča, nravna krepostnost.

Junak tragedije mora biti dober srednji značaj. Ne sme biti preveč popoln, ker kot tak ne bi mogel povzročiti svoje nesreče. Imeti mora neko pomanjkljivost v temperamentu, ki mu v odločilnem trenutku zatemni razsodnost. Prav tako pa tak junak ne sme biti namerno hudoben, ker kot tak v gledalcu ne bi mogel vzbuditi sočutja in strahu. Vsaka grška tragedija naj bi v gledalcu vzbudila katarzo ali očiščenje. Gledalci naj bi se očistili predvsem dveh čustev, in sicer strahu in sočutja.

Bistvo tragedije je propad glavnega junaka.

Pomembno je, da se zavedamo, da tragično v dramskem besedilu ni nujno enako pojmu tragično, kot ga uporabljamo v vsakdanjem življenju. V tragediji junak propade zaradi svojega pomembnega stremljenja in prav to njegovo pomembno prizadevanje je vzrok njegovega propada.

O tragediji je več napisal Aristotel v svojem delu Poetika.

### DOGAJALNA ZGRADBA DRAME

#### 1. ZASNOVA ALI EKSPOZICIJA

Gledalec izve predzgodbo in spozna glavne osebe. V tej stopnji drame avtor seznani gledalca z vsem kar mora vedeti, da lahko uspešno sledi dogajanju na odru. Med 1. in 2. stopnjo pride do *sprožilnega elementa* ali začetnega konflikta.

#### 2. ZAPLET

#### 3. VRH

V celoti se razkrije glavni konflikt in drama doseže vrhunec napetosti. Med 3. in 4. stopnjo pride do *preobrata* ali peripetije.

#### 4. RAZPLET

#### 5. RAZSNOVA

Pride do tragičnega propada glavnega junaka, kar je lahko smrt ali poraz junaka.

**ENOTNOST DOGAJANJA** Aristotel je v svoji Poetiki zahteval enotnost dogajanja. Dogajanje je za Aristotela enotno takrat, kadar v njem ne moremo ničesar premakniti, dodati ali odvzeti. Drama ima samo enosredni dogodek in ne stranskih.

**FRANCOSKI KLASICIZEM** je iz zahteve po enotnosti dogajanja razvil zahtevo po treh enotnostih, in sicer: kraja, časa in dogajanja (dogaja se na istem kraju v času 24 ur). Aristotel še ni imel teh enotnosti.

### HOMER: Iliada

Str. 81 / Odgovori

2. Hektor ni prikazan tako ob slovesu od žene in sina. Ljubezen do Andromahe izrazi z govorjenjem lepih besed in obetanjem svetle prihodnosti.

3. Hektor prosi Zeusa, da bi bil tudi njegov sin izvrsten bojevnik, da bo silen in čvrst ter, da bo vladal z močjo Trojancem. Po tedanjem pojmovanju so bila velika junaška dejanja v čast le junaku samemu. Matere so se bale za sinove, če pa so se vrnili kot junaki so bile nanje ponosne.

4. Najprej Ahil želi zadeti Hektorja, vendar mu to ne uspe. Nato Hektor vrže kopje v Ahilov ščit, vendar se mu nič ne zgodi. Ahil Hektorja potem ubije s strelom v vrat.

Atena pomaga Ahilu, saj mu pobere kopje. To se mi ne zdi pošteno, saj je bil Ahil že tako neranljiv. Jaz sem se postavila na Hektorjevo stran, ker je bil Ahil močnejši od njega in tudi zloben. Bogovi z Olimpa so se vedno vmešavali v spor Grkov in Trojancev.

5 Ahilova zavrnitev prošnje se mi ne zdi primerna.

**EP** je dolga pripoved, ki je govorila o življenju junaka. Tej obsežnosti pravimo epska širina. Za epe je značilno natančno opisovanje. V epu je snov mitska. Homer je napisal tudi Odisejo.

Epi so bili lahko junaški, verski, zgodovinski, komični in živalski. Ep doživi svoj vrh v antiki. Ep pozna tudi srednji vek. V 19. stol. se epi umaknejo in namesto njih nastajajo v romantiki. Prešeren je pri Krstu pri Savici poskušal napisati ep.

**EPSKA ŠIRINA** je pogosta stilna poteza obsežnejših pripovednih del. Zanjo so tipični predvsem podrobni opisi, oddaljitve od glavne teme in ponavljanja.

**MIT** je pripoved ali zgodba o dejanjih bogov, božanskih junakov, o dejavnosti nadnaravnih sil na zemlji in nebu. Mit ni nujno resničen.

HEKSAMETER ali ŠESPOMER

SMEH SE UTRGA IZ GRLA OČETU IN MATERI ČASTNI.

- U U | - U U | - U U | - U U | - U U | - U

6 stopic, 17 zlogov

Tako sta napisani tudi Iliada in Odiseja.

**Akcentuacijski** ali **naglasni verzni sistem** pomeni, da se menjavajo naglašeni in nenaglašeni zlogi. V stari Grčiji pa so poznali tako imenovani kvantitativni verzni sistem, kjer je šlo za menjavanje dolgih in kratkih zlogov.

**Daktil** je po pravilih starogrške metrije zamenjan s spondejem.

Ker je heksameter dolg verz je v njem obvezna pavza, a njeno mesto ni bilo določeno. Aojdi so potujoči pevci v Grčiji. Uporabljali so heksametre. Grki so verjeli, da je heksameter verzna oblika, ki jo je odkril sam bog Apolon (bog umetnosti, prerokovanja).

## RIMSKA KNJIŽEVNOST

Začela se je leta 240 BC, ko je Livius Andronikos prevedel v latinščino Homerjevo Odisejo. Ta letnica zato velja za začetek antične rimske književnosti. Do tega leta so na ozemlju rimske republike poznali samo ljudske, pesniške, pripovedne tradicije. Rimljani so vse literarne zvrsti in vrste sprejeli od Grkov. Edina zvrst, ki so jo razvili samostojno je bila satira.

Obdobja antične rimske književnosti:

1. **Arhaično obdobje**

240 – 80 BC Razvije se epika, proza in komedija (Plaut)

2. **Predklasično obdobje**

80 BC – 14 AD Pride do razcveta lirike (Katul, Horac, Ovid, Vergil, Properc)

3. **Klasično obdobje**

14 AD – 117 AD Razvije se dramatika (Seneka). Petronij napiše Satirikon.

4. **Doba upada rimske književnosti**

Traja do leta 476 AD.

### KATUL

Živel nad bi od 84 – 54 BC.

Katul je pripadal krogu mlajših pesnikov, tako imenovanih neoterikov ali novih pesnikov, ki so se zgledovali po grških helenističnih avtorjih, pa tudi po grških lirskih klasikih, kot sta pesnica Sapfo in Anakreon. Glavna značilnost Katulove poezije je neposredna nazornost – individualizem, hedonizem (veda v filozofiji, ki poziva k čezmernemu uživanju), odpor zoper veljavne, moralne in socialne norme, nazadnje pa tudi obup in resignacija (vdanost v usodo).

Katul velja za prvega izrazito osebnega lirika. S svojimi ljubezenskimi pesmimi je namreč ustvaril nekakšen dnevnik ljubezni, ki sega od čiste erotike do sovraštva in ljubezenske resignacije. To je bila v tistih časih šokantna novost.

Str. 118 / odgovori

1. To ime je izbral, ker je pesnica po kateri se je zgledoval živela na otoku Lesbos. Iz te besede je to ime tudi izpeljal. Na tem otoku so živela tudi lepa dekleta.

2. Lirski subjekt v prvi pesmi izpoveduje ljubezen. Lahko sklepamo, da je pesem nastala v času, ko je pesnik užival v ljubezenski sreči.

3. Lirski subjekt poziva svojo ljubljeno, da živita, se ljubita in se ne ozirata na mnenja drugih. Svoj poziv utemeljuje s tem, da je življenje kratko.

5. Še vedno jo ljubi. V njegovem odnosu se je vendarle spremenilo to, da ne more več nanjo misliti z blagimi besedami.

7. Lirski subjekt doživlja prepletanje nasprotujočih si čustev tako, da je zmeden, čuti sovraštvo, obenem pa ljubezen.

### HORAC: Epoda

Verzni pristop ali enjamebent je to, da se misel v prvih dveh verzih ne dokonča, ampak se nadaljuje.

Str. 121 / odgovori

1. Naslov prve pesmi se nanaša na njeno obliko. Tema te epode je nesrečna ljubezen.

2. Lirski subjekt je zelo prizadet, ker mu ljubljena ni bila zvesta. Prevzema ga sovraštvo. Pesem nam govori o usodnem ljubezenskem doživetju.

**EPODA** je pesniška oblika, katere kitice so sestavljene iz po dveh verzov. Najpomembnejša dela, ki jih je Horac napisal so Ode in Pismo o pesništvu. Mecen je podpiral umetnike. Med njimi je bil tudi Horac.

**EPIKUREJSTVO** je glavno načelo, ki se ga drži Horac. Pravi, da je treba življenje zmerno uživati.

## ORIENTALSKE KNJIŽEVNOSTI

### 1. EGIPČANSKA

* Pesem nosačev žita (3. tisoč. BC)
* Knjige mrtvih (molitve namenjene mrtvim)

### 2. ARABSKA

* Tisoč in ena noč (6. stol. AD)
* Koran

Pesniška oblika divan, Najprej je beduinska, nato knjižna.

### 3. INDIJSKA

* Ramajana
* Mahabharata (2. tisoč. BC)

Vere: brahmaizem, hinduizem, džainizem.

### 4. KITAJSKA

6. stol. BC ; Ši King, Dao Te King; konfucionizem

### 5. JAPONSKA

Radi imajo kratke pesniške oblike – hajku (7. stol.); vera: zen, budizem

### 6. PERZIJSKA

7. stol. BC ; Veri: mazdaizem, islam; temeljna sveta knjiga je Avesta; poznajo divan

### 7. STAROŽIDOVSKA

Biblija (7. stol. BC); poznajo samo Staro zavezo.

### 8. MEZOPOTAMSKA

* Ep o Gilgamešu
* Ep o stvarjenju sveta (3. tisoč. BC)

Te književnosti so segale od Afrike do Tihega oceana v času starega in srednjega veka.

Ep o Gilgamešu je prvi junaški ep v zgodovini svetovne literature in je zato močno vplival tudi na nastanek drugih epov.

## ARABSKA KNJIŽEVNOST: Tisoč in ena noč

Tisoč in ena noč je zbirka različnih besedil: zgodb, basni, prilik, pravljic, anekdot in povesti.

Okvirna zgodba govori o Šeherezadi in njenem možu Šahriju. To je okvir, ki povezuje vse zgodbe v neko celoto. Šeherezada tvori okvir zgodbe.

#### Zgodba o grbavem pritlikavcu

Zgodba se začne z grbavim pritlikavcem in krojačem ter njegovo ženo. Vse skupaj se zaplete, ko grbavi pritlikavec po krivdi krojača in njegove žene umre, vendar pa se zgodba še bolj zapleta, ko krivca pritlikavčeve smrti poskušata naprtiti umor zdravniku, ta nevede visokemu kuharju in nazadnje on še ponesreči koptskemu trgovcu. Besedilo doživi vrh, ko stražnika ujameta Kopta in ga poskušajo obesiti. Vendar pa se počasi razkriva kaj vse se je zgodilo in to predstavlja v zgodbi razplet. S pomočjo brivca pa ugotovijo, da grbavi pritlikavec sploh ni mrtev in tako nikogar ne obesijo. To zgodbo potem napišejo z zlatimi črkami in jo skrbno shranijo v državni arhiv.

**Zgodba** ali fabula je oznaka za celoten sklop dogodkov, pripetljajev, dogajanj, ki jih zajema epsko in dramsko delo.

Zgodba pride nazaj v svoje izhodišče.

### Prilika o izgubljenem sinu

**STIL**

* **Stalne svetopisemske zveze:** In rekel je; neki človek; šel je vase…
* **Antiteze ali nasprotja:** Ima kruha v izobilju, jaz pa tukaj od lakote ginem; je bil mrtev in je oživel, je bil zgubljen in je najden…

Antiteze se pojavljajo tudi kot zgradbeni del besedila. In sicer prestopek mlajšega sina na eni strani, ter očetova dobrota in ljubezen na drugi strani. Kot nasprotje očetove dobrote pa lahko postavimo tudi zgodbo starejšega sina. Antiteza v besedilu poudarja dve plati človekove narave, dobro in slabo.

* **Stopnjevanje:** Brž prinesite najboljše oblačilo…in se veselimo!
* **Mnogovezje**

**Prilika** je vedno sestavljena iz dveh delov, ki sta postavljena drug poleg drugega. Imamo dve resničnosti:

* **Versko**: nosi sporočilo
* **Življenjsko**: sporočilo slikovito ponazarja

Bralec spozna sporočilo s pomočjo drugega dela.

Str. 71 / odgovori

1. Sporočilo Jezusove pripovedi razumem tako, da je treba sprejeti vsakogar, ne glede na to, kaj je storil, in da smo pred bogom vsi enaki. Sporočilo lahko razumemo na več načinov. Glede na to, da jo je Jezus povedal kot odgovor na očitke pobožnih Judov, češ da se druži z grešniki, prestopniki in izobčenci, pa lahko rečemo, da je sporočilo v tem, da so pred bogom vsi enaki in da je ta oče vesel vsakega, ki se spreobrne.

2. Oče je odpustil grešnemu sinu, ker je bil sin mrtev in je oživel, ker je bil zgubljen in najden. Pri tem ni pomemben vzrok zaradi katerega je sin zapravil premoženje. Oče mu je odpustil predvsem zaradi njegove očetovske ljubezni.

5. V vedenju starejšega sina odkrivam ljubosumje, jezo, nevoščljivost. Je pozitivna oseba s slabostmi.

### PSALM 130 (129)

**Paralelizem členov** je ponavljanje stavkov oz. stavčnih delov. Lahko gre za ponavljanje samih stavčnih vzorcev. Ti stavki niso popolnoma enaki, lahko so si le podobni.

Knjiga psalmov se imenuje psalter in ima 150 psalmov. Nastajali so od 10. – 2. stol. BC. Psalmi so po vsebini spokorniški, kraljevski, zgodovinski, psalmi nedolžnosti, zahvale in modrosti. Glede na razmerje med človekom in bogom pa poznamo tožbo, prošnje, zahvale, hvaljenje, pokoro, zaupanje in čaščenje.

**Psalm** je značilna biblijska pesniška vrsta verskega, včasih pa tudi domovinskega značaja. Sama beseda v grščini pomeni igranje na strunski instrument podoben harfi. Psalmi so na splošno bogati s stilnimi figurami, tudi z metaforami in metonimijami. Najbolj izrazito sredstvo pa je paralelizem členov.

Lirski subjekt ima strah, spoštovanje do boga, ker se boji zaradi svojih grehov.Visoka pesem

Str. 68 / odgovori

3. S paralelizmom dosežeš neko melodijo, ki te povsem posrka vase, in tako podkrepi že vse izrečeno.

4. Metafora: gospodov plamen. To je metafora, ker vsebuje ta besedna zveza prenesen pomen in je ne smemo razumeti dobesedno. Za temi besedami se skriva nekaj drugega.

5. Zdi se mi ustrezna razlaga, ki pravi, da je to 'od boga hotena zakonska skupnost', saj gre za nekakšno izpovedovanje med moškim in žensko.

**Tema**: abstraktna  ljubezen

**Motiv**: konkreten  1. del: čaščenje, opevanje dekletove lepote

 2. del: opevanje ljubezni

Realno ozadje za nastanek Visoke pesmi je dekle Sulamit, ki je morala k kralju Salomonu, vendar je ta ostala zvesta svojemu zaročencu.**GRŠKA ANTIČNA KNJIŽEVNOST**

HOMER: Iliada, Odiseja

SAPFO: Svatovska ljubezen

ANAKREON

SOFOKLES: Kralj Ojdip, Antigona

EVRIDIPES: Medeja

PLATON

ARISTOTEL: Poetika

PLUTARH

**RIMSKA ANTIČNA KNJIŽEVNOST**

PLAVT: Menehmi (Dvojčka)

VERGIL: Eneida

KATUL: Blagoslov ljubezni

HORAC: Epoda

OVID: Metamorfoze

PETRONIJ: Satirikon

1. Egipčanska književnost – 3. tisoč. BC
2. Indijska književnost – 2. tisoč. BC
3. Starojudovska književnost – 7. stol. BC

3. Perzijska književnost – 7. stol. BC

1. Kitajska književnost – 6. stol. BC
2. Arabska književnost – 6. stol. AD
3. Japonska književnost – 7. stol. AD